काठात समाज ने जताया आक्रोश
ब्यावर| राजस्थानचीता मेहरात काठात महासभा द्वारा शुक्रवार को प्रदर्शन कर उपखंड अधिकारी को ज्ञापन सौंपा गया। जिसमें विभिन्न मांगों को लेकर कार्रवाई की मांग उठाई गई तथा आक्रोश जताते हुए आंदोलन की चेतावनी दी गई। राजस्थान चीता मेहरात काठात महासभा के अध्यक्ष प्रोफेसर जलालुद्दीन काठात ने बताया कि गुरुवार को समीपवर्ती ग्राम खाडिया खेडा में दीन धर्म के संस्कारों के लिए दावत देने वाली जमात के लोगों को प्रशासन द्वारा पाबंद किया गया। उन्होंने आरोप लगाया कि प्रशासन द्वारा उक्त कार्रवाई कुछ शरारती लोगों द्वारा प्रशासन को गुमराह कर झुठी शिकायत के कारण की गई। जिस पर उन्होंने समाज के बीच नफरत फैलाने का प्रयास करने वालों के खिलाफ कार्रवाई की मांग उठाई गई।
झूठेलैटर हेड जारी करने वालों पर भी हो कार्रवाई: काठातसमाज द्वारा आरोप लगाया गया कि कुछ लोगों द्वारा राजस्थान चीता मेहरात मगरा मेरवाडा हिंदू महासभा द्वारा सिर्फ चीता मेहरात महासभा का ही उल्लेख किया जा रहा है। जिससे समाज में रोष है। उन्होंने राजस्थान चीता मेहरात मगरा मेरवाडा हिंदू महासभा का इस्तेमाल करने की मांग उठाई।
काठातसमाज को मानें अल्पसंख्यक: समाजकी ओर से ज्ञापन सौंपते हुए अध्यक्ष प्रोफेसर जलालुद्दीन काठात ने बताया कि सरकार द्वारा देश में मुस्लिम, सिक्ख, फारसी, ईसाई, बोद्ध और जैन धर्म मानने वालों को अल्पसंख्यक माना गया है। लेकिन ब्यावर तहसीलदार द्वारा चीता और काठात जो मुस्लिम धर्म मानते हैं को अल्पसंख्यक नहीं मान कर प्रमाण पत्र जारी नहीं किया जा रहा है। उन्होंने मांग उठाई कि जो भी चीता काठात मुस्लिम धर्म मानने का शपथ पत्र देने वालों को अल्पसंख्यक का प्रमाण पत्र जारी किया जाए।
ब्यावर.विभिन्न मांगों को लेकर उपखण्ड अधिकारी को ज्ञापन देते काठात समाज के लाेग।
npi_Deva hin_Deva awa_Deva hin_Deva hin_Deva